CELEX: 32014R0803
Language: sl
Date: 2014-07-24 00:00:00
Title: Izvedbena uredba Komisije (EU) št. 803/2014 z dne 24. julija 2014 o spremembi Izvedbene uredbe Sveta (EU) št. 412/2013 o uvedbi dokončne protidampinške dajatve in o dokončnem pobiranju začasne dajatve, uvedene na uvoz keramične namizne in kuhinjske posode s poreklom iz Ljudske republike Kitajske

25.7.2014   
            
            
               SL
            
            
               Uradni list Evropske unije
            
            
               L 219/33
            
         IZVEDBENA UREDBA KOMISIJE (EU) št. 803/2014
   z dne 24. julija 2014
   o spremembi Izvedbene uredbe Sveta (EU) št. 412/2013 o uvedbi dokončne protidampinške dajatve in o dokončnem pobiranju začasne dajatve, uvedene na uvoz keramične namizne in kuhinjske posode s poreklom iz Ljudske republike Kitajske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“),
   ob upoštevanju Izvedbene uredbe Sveta (EU) št. 412/2013 z dne 13. maja 2013 o uvedbi dokončne protidampinške dajatve in o dokončnem pobiranju začasne dajatve, uvedene na uvoz keramične namizne in kuhinjske posode s poreklom iz Ljudske republike Kitajske (2) ter zlasti člena 3 Izvedbene uredbe,
   ob upoštevanju naslednjega:
   A.   PREDHODNI POSTOPEK
   
   
               (1)
            
            
               Svet je 13. maja 2013 z Izvedbeno uredbo (EU) št. 412/2013 uvedel dokončno protidampinško dajatev na uvoz keramične namizne in kuhinjske posode („posoda“) s poreklom iz Ljudske republike Kitajske („LRK“).
            
         
               (2)
            
            
               V prvotni preiskavi se je javilo veliko število proizvajalcev izvoznikov iz LRK. Komisija je zato izbrala vzorec kitajskih proizvajalcev izvoznikov, ki jih je treba preiskati.
            
         
               (3)
            
            
               Svet je uvedel individualne stopnje dajatev na uvoz posode v razponu od 13,1 % do 23,4 % za vzorčene družbe in 17,9 % za druge sodelujoče družbe, ki niso bile vključene v vzorec.
            
         
               (4)
            
            
               Svet je prav tako uvedel dajatev v višini 36,1 % na uvoz posode iz kitajskih družb, ki se niso javile ali niso sodelovale v preiskavi.
            
         
               (5)
            
            
               Člen 3 Izvedbene uredbe (EU) št. 412/2013 določa, da kadar kateri koli novi proizvajalec izvoznik posode iz/v LRK Komisiji predloži zadostne dokaze, da:
               
                           1.
                        
                        
                           v obdobju preiskave od 1. januarja 2011 do 31. decembra 2011 („obdobje preiskave“) v Unijo ni izvažal keramične namizne in kuhinjske posode;
                        
                     
                           2.
                        
                        
                           ni povezan z nobenim izvoznikom ali proizvajalcem v LRK, za katerega veljajo protidampinški ukrepi, uvedeni z navedeno uredbo, ter
                        
                     
                           3.
                        
                        
                           je zadevni izdelek dejansko izvažal v Unijo po obdobju preiskave, na kateri temeljijo ukrepi, ali da je prevzel nepreklicno pogodbeno obveznost, da izvozi znatno količino zadevnega izdelka v Unijo;
                        
                     se člen 1(2) navedene uredbe lahko spremeni tako, da se novemu proizvajalcu izvozniku odobri stopnja dajatve, ki se uporablja za sodelujoče družbe, ki niso bile vključene v vzorec, in sicer tehtana povprečna stopnja dajatve v višini 17,9 %.
            
         B.   ZAHTEVEK ZA STATUS NOVEGA PROIZVAJALCA IZVOZNIKA
   
   
               (6)
            
            
               Po objavi Izvedbene uredbe (EU) št. 412/2013 so se javile štiri družbe, ki so trdile, da izpolnjujejo vsa tri merila iz uvodne izjave (5), in predložile dokazila.
            
         
               (7)
            
            
               Vse štiri družbe so proizvajalci in izvozniki zadevnega izdelka.
            
         
               (8)
            
            
               Tri od njih so obstajale med prvotno preiskavo, vendar v obdobju prvotne preiskave niso izvažale v Unijo.
            
         
               (9)
            
            
               Četrta družba v obdobju prvotne preiskave ni obstajala, zato v navedenem obdobju ni mogla izvažati v Unijo.
            
         
               (10)
            
            
               Komisija je analizirala dokazila, ki so jih predložile vse štiri družbe, in ugotovila, da vse štiri družbe izpolnjujejo ta tri merila za novega proizvajalca izvoznika. Zato se njihova imena lahko dodajo na seznam sodelujočih družb, ki niso bile vključene v vzorec, iz Priloge I k Izvedbeni uredbi (EU) št. 412/2013.
            
         
               (11)
            
            
               Štiri družbe in industrija Unije so bile obveščene o ugotovitvah te preiskave in so imele možnost, da predložijo pripombe. Prejeta ni bila nobena pripomba.
            
         
               (12)
            
            
               Ta uredba je v skladu z mnenjem odbora, ki je določen v členu 15(1) osnovne uredbe –
            
         SPREJELA NASLEDNJO UREDBO:
   Člen 1
   Na seznam proizvajalcev izvoznikov iz Ljudske republike Kitajske iz Priloge I k Izvedbeni uredbi (EU) št. 412/2013 se dodajo naslednje družbe:
   
               Družba
            
            
               Dodatna oznaka TARIC
            
         
               Liling Taiyu Porcelain Industries Co., Ltd
            
            
               B956
            
         
               Liling Xinyi Ceramics Industry Ltd.
            
            
               B957
            
         
               T&C Shantou Daily Chemical Industry Co., Ltd.
            
            
               B958
            
         
               Jing He Ceramics Co., Ltd
            
            
               B959
            
         Člen 2
   Kot je določeno v členu 1(3) Izvedbene uredbe (EU) št. 412/2013, se individualna stopnja protidampinške dajatve lahko uporablja, če se carinskim organom držav članic predloži veljaven trgovinski račun, ki je v skladu z zahtevami iz Priloge II k navedeni uredbi. Če tak račun ni predložen, se uporablja dajatev, ki velja za „vse druge družbe“ iz razpredelnice iz člena 1(2) navedene uredbe.
   Člen 3
   Ta uredba začne veljati dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 51.
   
      (2)  UL L 131, 15.5.2013, str. 1.